се институция се извършва при спазване на праговете по член 5, буква б), точка 3 от настоящия регламент.
 6.2. ОБХВАТ НА ОБРАЗЕЦА ЗА ЕКСПОЗИЦИИТЕ КЪМ СЕКТОР „ДЪРЖАВНО УПРАВЛЕНИЕ“
 161.
 Обхватът на образец GOV включва задбалансовите преки експозиции и преките експозиции в деривати към сектор „Държавно управление“ в банковия и търговския портфейл. Освен това се изисква да бъде попълнена поясняваща позиция за непреките експозиции под формата на кредитни деривати, продавани по експозиции към сектор „Държавно управление“.
 162.
 Експозицията е пряка, когато прекият контрагент е субект, попадащ в обхвата на определението на сектор „Държавно управление“.
 163.
 Образецът е разделен на две части. В основата на първата стои разбивка на експозициите по риск, регулаторен подход и класове, докато втората е разделена според остатъчния срок до падежа.
 6.3. УКАЗАНИЯ ОТНОСНО КОНКРЕТНИ ПОЗИЦИИ
 Колони
 Указания
 010—260
 ПРЕКИ ЕКСПОЗИЦИИ
 010—140
 БАЛАНСОВИ ЕКСПОЗИЦИИ
 010
 Обща брутна балансова стойност на недериватни финансови активи
 Съвкупният размер на брутната балансова сума, определена в съответствие с приложение V, част 1, параграф 34, на недериватните финансови активи към сектор „Държавно управление“ по всички отчетни портфейли съгласно МСФО или националните общоприети счетоводни принципи въз основа на Директива 86/635/ЕИО (Директива за отчитане на банките „ДОБ“), определени в приложение V, част 1, параграфи 15—22 и изброени в колони 030—120.
 Корекциите на пруденциалната оценка не намаляват брутната балансова стойност на експозициите в търговския и банковия портфейл, оценени по справедлива стойност.
 020
 Обща балансова стойност на недериватните финансови активи (без къси позиции)
 Съвкупният размер на балансовата сума, определена в съответствие с приложение V, част 1, параграф 27, на недериватните финансови активи към сектор „Държавно управление“ по всички отчетни портфейли съгласно МСФО или националните общоприети счетоводни принципи въз основа на ДОБ, определени в приложение V, част 1, параграфи 15—22 и изброени в колони 030—120, без да се взимат предвид късите позиции.
 Когато институцията притежава къса позиция със същия остатъчен срок до падежа и към същия пряк контрагент, балансовата стойност на късата позиция се нетира от балансовата стойност на пряката позиция. Тази нетна сума се счита за нула, когато е отрицателно число.
 Отчита се сборът от колони 030—120 минус колона 130. Ако полученото число е отрицателно, се отчита нула.
 030—120
 НЕДЕРИВАТНИ ФИНАНСОВИ АКТИВИ ПО ОТЧЕТНИ ПОРТФЕЙЛИ
 Съвкупната балансова сума на недериватните финансови активи, както е определена по-горе, към сектор „Държавно управление“ по отчетен портфейл съгласно приложимия за отчитащото се дружество счетоводен режим.
 030
 Финансови активи, държани за търгуване
 параграф 8, буква а), подточка ii) от МСФО 7; допълнение А към МСФО 9
 040
 Търгуеми финансови активи
 членове 32—33 от ДОБ; част 1.16 от приложение V; член 8, параграф 1, буква а) от Директивата за счетоводството;
 Да се отчита само от институциите, прилагащи национални общоприети счетоводни принципи.
 050
 Нетъргуеми финансови активи, задължително по справедлива стойност в печалбата или загубата
 параграф 8, буква а), подточка ii) от МСФО 7; параграф 4.1.4 от МСФО 9
 060
 Финансови активи, оценени по справедлива стойност в печалбата или загубата
 параграф 8, буква а), подточка i) от МСФО 7; параграф 4.1.5 от МСФО 9 и член 8, параграфи 1, буква а) и параграф 6 от Директивата